paragraph_text: Bio je sin armenskog kralja Artavazda I., a postavljen je na iberijsko prijestolje nakon što su se iberijski plemići pobunili protiv kralja Farnadžoma, i ubili ga. Iberijski plemići su ga, navodno, izabrali jer je bio oženjen princezom iz dinastije Farnavazida, vjerojatno sestrom smaknutog kralja Farnadžoma. Izvještaj o njegovoj vladavini vrlo je kratak. Navodi se samo da je vladao bez većih problema i da je utvrdio grad Tsunda u Džavahetiji.<ref>Rapp, Stephen H. (2003), Studies In Medieval Georgian Historiography: Early Texts And Eurasian Contexts, str. 282. Peeters Bvba, ISBN 90-429-1318-5.